**ԹԱԼԻՆ ՀԱՄԱՅՆՔԻ ՂԵԿԱՎԱՐ**

**ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՄԱՅՐՈՒԹՅԱՆ ԵՎ ԳԵՂԵՑԿՈՒԹՅԱՆ ՏՈՆԻ ԱՌԹԻՎ.**

 **07.04.2021թ.**

 **Թանկագի´ն մայրեր.**

 Ջերմորեն շնորհավորում եմ ձեզ Մայրության և Գեղեցկության օրվա կապակցությամբ:
 Սիրելի´ մայրեր, դուք ազգապահպան առաքելություն ունեք, որն իրականացնում եք նվիրումով բոլոր ժամանակներում և բոլոր իրավիճակներում: Այսօր, առավելս ձեր հոգատարության և մայրական ծանրակշիռ խոսքի կարիքն ունեն ձեր որդիները, որ այս պահին էլ անվարան կանգնած են Հայոց պետական սահմանին: Պետության և մեր ընտանիքների համար այս ծանր օ րերին ամուր եղեք, որովհետև ամենից առաջ և ամենաշատը այդ ցավը դուք` մայրերդ եք զգացել: Համոզված եմ, որ հայ մայրերը երբեք չեն երկմտում հայրենիքի ու ազգապահպանության հարցում և ներկա ու գալիք սերունդներին կդաստիարակեն ու կմեծացնեն ազգային ոգով, հայեցի արժեքներով, հայրենասիրական արժանապատվությամբ :
 Թանկագին մայրեր, մայր հայրենիք, ծնող մայր, բառիս ամենախորը իմաստով սրբություններ են և սրբացված ավանդույթի ուժով Մայրության և Գեղեցկության տոնի առթիվ շնորհավորում եմ Հայոց բոլոր մայրերին , Թալին համայնքում ապրող մայրերին: Առանձնակի հոգածությամբ և խորին երախտագիտությամբ շնորհավորում եմ պատերազմում զոհված և վիրավորում ստացած զինծառայողների մայրերին : Շնորհակալություն այն մայրերին , որ Արցախյան 2-րդ պատերազմին աջակցեցին հայոց բանակին, եղան անմիջական մասնակիցը ռազմական գործողություններին` բոլոր ճակատներում:
 Ապրեք մայրական ողջամիտ զգացողությամբ և ընտանեկան անսահման սիրով: Շարունակեք ամրապնդել Հայաստանի Հանրապետության պետականության և ազգի ապագայի հիմքերը:

**Լավագույն ցանկություններով**

**Թալին համայնքի ղեկավար**

**Սարգիս Արամյան**